open-index/open-wikipedia-markdown huggingface dataset:
Juri Muzõtšenko

**Juri Muzõtšenko** (vene keeles Юрий Юрьевич Музыченко *Juri Jurjevitš Muzõtšenko*; sündinud 8. juulil 1987 Gattšinas) on vene laulja, näitleja ning muusikavideote stsenarist ja režissöör. 

Ta on mänginud klouni- ja pantomiimiteatris Litsedei ning teinud kõrvalosi mängufilmides. Paralleelselt õppis ta mängima viiulit, trumme, klahvpille ja kitarri. 

2015. aastal asutas ta rokk The Hatters ja oli selle juht. Kuni 2022. aastani tegi Muzõtšenko tihedat koostööd punkrokk-pop-reivi Little Big. Kui 2020. aastal poleks Eurovisiooni lauluvõistlust ära jäetud, oleks Muzõtšenko Rotterdami laval Little Bigi laiendatud koosseisus esitanud laulu Uno".

Paljud The Hattersi laulude muusikavideod on tehtud Muzõtšenko ja Alina Pasoki koostööna (nii režii kui ka stsenaariumi osas).

## Isiklikku
Alates 2009. aastast on ta abielus Anna Muzõtšenkoga.

## Viited
Alina Pasok

**Alina Pasok** (vene keeles Алина Пязок *Alina Pjazok*; sündinud 1. juulil 1990, Tšeljabinskis, Venemaal) on Ameerika Ühendriikides töötav vene muusikavideote režissöör ja stsenarist.

Alina Pasoki sõnul on tema isa Vjatšeslav Pjazok pooleldi eestlane ning perekonnanimest Pääsuke olevat Tšeljabinski passilaua vea tõttu saanud Pjazok.

Pärast keskkooli lõpetamist püüdis Pasok astuda Moskvas Riiklikku kinematograafia ülikooli ja Peterburi Riiklikku Kino- ja Televisiooniinstituuti, kuid kummasegi ta sisse ei pääsenud. Kodulinna ta enam ei naasnud ja jäi Peterburi elama, kus õppis dokumentaalfotograafiks.

Lisaks videorežissööri tööle on Pasok tegelenud ka fotoajakirjanduse ja operaatoritööga. Esimene tema tehtud muusikavideo oli 2007. aastal "Завтра не будет" Peterburi *[[post hardcore]]*i bändile Kambodge.

## Little Big
2013. aastal asutasid Alina Pasok ja Ilja Prussikin punkrokk-pop-reiviansambli Little Big. Pasok koostöös Prussikiniga filmisid video "Every Day I'm Drinking". Sellest sai Little Bigi esimene muusikavideo.

2018. aastal filmiti video "Skibidi", mida on YouTube'is vaadatud üle 500 miljoni korra. Videos tegid kaasa teiste seas ka Morgenshtern ja Juri Muzõtšenko.

2020. aastal valiti Little Big osalema Rotterdamis toimuma pidanud Eurovisiooni lauluvõistlusel lauluga "Uno". Eurovisiooni YouTube'i kanalile üles laaditud selle laulu muusikavideo režissöör oli Pasok ja filmimise köögipoolt näidati omaette videos.

Mõni kuu pärast Venemaa sõjalist sissetungi Ukrainasse (juunis 2022) valmis Pasoki ja Prussikini koostöös sõjavastane muusikavideo "Generation Cancellation". Pärast seda lahkus suurem osa ansamblist, sealhulgas Pasok, Prussikin ja Sofja Tajurskaja, Venemaalt ja siirdus Ameerika Ühendriikidesse, kus jätkab muusikaalast tegevust Los Angeleses.

## Koostöö Tommy Cashiga
2015. aastal filmisid Pasok, Prussikin ja Tommy Cash video "Give me your money" ja 2021. aastal valmis Tommy Cashi osalusel video "Turn It Up" (režissöörid Pasok, Prussikin ja Oliver Tree).

2024. aastal olid Pasok koos Tommy Cashiga video "Untz Untz" kaasstsenaristid ja -režissöörid. Selle video filmimise köögipoolest rääkisid Pasok ja Tommy Cash videos "Behind The Scenes".

2025. aasta mais Eurovisiooni lauluvõistlusel esindab Eestit Tommy Cash lauluga "Espresso macchiato". Väidetavalt aitab Alina Pasok Tommy Cashil lavalist etteastet ette valmistada.

## The Hatters
Rokkansambel The Hatters tegi kuni 2022. aastani tihedat koostööd Little Bigiga. Paljud bändi laulude muusikavideod on tehtud Alina Pasoki ja ansambli juhi Juri Muzõtšenko koostööna (sealhulgas "Everyday I'm Drinking", "Forever Young Forever Drunk", "No Rules" ja "Tantsuõhtu").

## Muusikavideoid

## Viited
NSV Liidu meistrivõistlused korvpallis

**NSV Liidu meistrivõistlused korvpallis** meestele (Чемпионат СССР по баскетболу среди мужчин) viidi läbi aastatel 1934–1991.   

## Ajaloost
Aastatel 1923, 1924, 1928 peeti esimesi korvpalliturniire. Esimesed võistlused peeti 1923. aastal, kus osales neli võistkonda kehakultuurlaste päeva tähistamiseks. Võistluste viimases mängus kohtusid Moskva ja Petrogradi meeskonnad. Rohkete protestide tõttu loeti hiljem turniir mittetoimunuks. 

NSV Liidu ametlikud meistrivõistlused toimusid aastatel 1934–1991 (v.a. 1941–1943) Nõukogude Liidu korvpalliliigana ning aastatel 1992–1994 Sõltumatute Riikide Ühenduse profikorvpalliliigana.  

1934, 1935, 1936, 1956, 1959, 1963 ja 1967 aastal võistlesid linnavõistkonnad, piirkondlike haldusüksuste võistkonnad ja liiduvabariikide rahvusmeeskonnad, mitte üksikud spordiklubid. 1956, 1959, 1963 ja 1967 aastal nimetati turniiri NSV Liidu rahvaste spartakiaadiks.  

Moskva CSKA oli meistrivõistluste edukaim klubi, kes võitis meistritiitli 24 korral, sealhulgas aastatel 1976–1984 saadi üheksa meistritiitlit järjest.

Peale 1992. aastat on Venemaa meistrivõistlused kandnud nime Kõrgem liiga, Superliiga, Professionaalne korvpalliliiga.
Korvpalliturniir viiakse alates hooajast 2013/2014 läbi VTB Ühisliiga nime all, kus turniiri lõpus peetavates väljalangemismängudes selgitatakse parimate Venemaa klubide osavõtul Venemaa meister. VTB Ühisliigas osalevad teiste riikide meeskonnad tiitlit võita ei saa.

## Meistrivõistluste medalivõitjad

## Viited

## Kirjandus
* Vello Lään. Korvpall. Minevikust tänapäevani. Kirjastus Eesti Raamat. Tallinn, 1988.
Eesti NSV Ministrite Nõukogu juures asuv Gasifitseerimise Peavalitsus

**Gasifitseerimise Peavalitsus** oli aastatel 1963-1990 tegutsenud Eesti NSV Ministrite Nõukogu määrusega moodustatud asutus. 

Gasifitseerimise Peavalitsuse esimene juhataja oli Vsevolod Generalov (1963–1983) ja siis Vladimir Вusel (1983–1990). Gasifitseerimise Peavalitsus asus algselt Toomkooli tänav 9 ja seejärel V. Kingisepa tänav 9. Pärast mitmeid reorganiseerimisi muudeti  Gasifitseerimise Peavalitsus tootmiskoondiseks, mille nimeks sai Eesti Gaas. 1990. aastal sai tootmiskoondisest riiklik aktsiaselts Eesti Gaas (RAS Eesti Gaas). 

Gasifitseerimise Peavalitsuse peaülesanneteks olid: 

1) gasifitseerimise igakülgse arengu tagamine, et luua kõige soodsamad tingimused tootlike jõudude arenguks, ühiskondliku töö kokkuhoiuks ja keskkonna kaitsmiseks saastamise eest;

2) riikliku plaani ülesannete täitmine ja riikliku distsipliini range järgimise tagamine; 

3) tarbijate avariideta ja häireteta gaasiga varustamise tagamine ja ENSV Gasifitseerimise Peavalitsuse süsteemi ettevõtete ja organisatsioonide materiaal-tehnilise baasi arendamine;

4) gaasi efektiivsemaks kasutamiseks tehtavate tööde koordineerimine režiimiseadistustööde regulaarse tegemise alusel vabariigi rahvamajandusharude ettevõtteis; 

5) gaasimajanduse ekspluatatsioonitööde tegemine; 

6) ühtse tehnikapoliitika teostamine gasifitseerimise valdkonnas, teaduse ja tehnika uute saavutuste ja eesrindlike kogemuste juurutamine; 

7) kapitaalmahutuste ratsionaalne kasutamine ja nende efektiivsuse suurendamine, tootmisvõimsuste ja põhifondide õigeaegne käikuandmine ning tootmisvõimsuste evitamine lühikese ajaga; 

8) töö ja juhtimise teadusliku korralduse juurutamine, alluvate ettevõtete ja organisatsioonide varustamine kvalifitseeritud kaadriga;

9) ENSV Gasifitseerimise Peavalitsuse süsteemi ettevõtete ja organisatsioonide tööliste ja teenistujate korteri-, kultuuri- ja olmetingimuste parandamine, neile ohutute töötingimuste loomine.

## Viited
Don Roy King

**Donald Roy King** (sündinud 9. oktoober 1947) on Ameerika Ühendriikide telerežissöör. Ta oli saate "Saturday Night Live" režissöör aastatel 2006–2021. Michael Cheini sõnul on Donald olnud otseülekannete režissöör kauem kui keegi teine televisiooni ajaloos.

Ta on võitnud mitmeid Emmy auhindu ning lisaks veel muid preemiaid.

## Viited


## Välislingid

*
Kubermanguprokurör

**Kubermanguprokurör** (vene keeles *Губернский прокурор*, saksa keeles *Gouvernementsprokureur*) oli Venemaa keisririigi ametnik, kes teostas kubermangus õiguslikku järelevalvet. Kubermanguprokuröri ametikoht loodi keisrinna Katariina II kubermangureformiga 1775. aastal. Balti kubermangudes seati ametikoht sisse seoses asehalduskorralduse kehtestamisega (Liivi- ja Eestimaal 1783. ja Kuramaal 1796. aastal) ja kaotati õigusreformi käigus 1889. aastal.

## Pädevus
Kubermanguprokuröri volitused olid laialdasemad kui tänapäeva prokuröridel. Ta ei teostanud õiguslikku järelevalvet mitte ainult kohtu-, vaid ka muudes ametiasutustes. Samuti kuulus tema pädevusse üldise korra tagamine kubermangus. Samas puudus tal õigus iseseisvalt tegutseda, ta sai esitada ekspertarvamusi, esildisi ja hoiatusi. Haldusküsimustes oli ta aruandluskohuslane kubermanguvalitsuse ja õiguslikes asjades Venemaa justiitsministri ees.

## Alluvad institutsioonid
Liivimaal allus kubermanguprokurörile ülemfiskaal (*Oberfiskal*), Eestimaal fiskaalkomissar (*Commissarius fisci*) ja Kuramaal kubermangufiskaal (*Gouvernementsfiskal*). Maakonna tasandil allusid talle kreisifiskaalid.

## Kubermanguprokurörid
*Eestimaa kubermanguprokurör (1783−1889)
*Kaasani kubermanguprokurör (1775−1869)
*Kuramaa kubermanguprokurör (1796−1889)
*Kurski kubermanguprokurör (1779−1864)
*Liivimaa kubermanguprokurör (1783−1889)
*Olonetsi kubermanguprokurör (1784−1894)
*Permi kubermanguprokurör (1781−1874)
*Simbirski kubermanguprokurör (1779−1864)
*Tuula kubermanguprokurör (1777−1864)
*Vologda kubermanguprokurör (1780−1864)

## Viited

## Kirjandus
*Blaese, Hermann. *Baltisches Rechtswörterbuch 1710−1940*. Baltische Historische Kommission: 2022. Lk 106−107 https://www.balt-hiko.de/wp-content/uploads/2022/05/Baltisches_Rechtsworterbuch.pdf (PDF).
Emmy (Norra laulja)

**Emmy Kristine Guttulsrud Kristiansen** (sündinud 13. septembril 2000), tuntud ka kui **Emmy**, on Norra laulja ja laulukirjutaja.

Emmy esindab Iirimaad 2025. aasta Eurovisiooni lauluvõistlusel lauluga "Laika Party".

## Viited
Michael Che

**Michael Che Campbell** (sündinud 19. mail 1983) on Ameerika Ühendriikide püstijalakoomik, näitleja ja stsenarist.

Che on enim tuntud oma töö poolest NBC komöödiasarjas "Saturday Night Live", kus ta on alates 2014. aastast olnud saatelõigu "Weekend Update" saatejuht koos Colin Jostiga. Che ja Jost olid koos aastatel 2017–2022 SNL-i peastsenaristid. Nad juhtisid koos 2018. aastal 70. Primetime Emmy auhindade jagamist.

## Viited


## Välislingid

* Ametlik veebileht (inglise)
*
Liivimaa kubermanguprokurör

**Liivimaa kubermanguprokurör** (saksa keeles *Livländischer Gouvernementsprokureur*, vene keeles *Лифляндский губернский прокурор*) oli aastatel 1783−1889 Venemaa keisririigi ametnik, kes teostas Liivimaa kubermangus õiguslikku järelevalvet.

## Ajalugu
Liivimaal seati kubermanguprokuröri ametikoht sisse seoses asehalduskorralduse kehtestamisega 1783. aastal. Pärast asehalduskorra kaotamist 1796. aastal jäi institutsioon alles. Kubermanguprokuröri ametikoht kaotati 1889. aastal õigusreformi käigus.

## Alluvad institutsioonid
Kubermanguprokurörile allus ülemfiskaal (*Oberfiskal*), kes oli Liivimaa õuekohtu ametnik. Iga maakohtu juures oli ametis kreisifiskaal (*Kreisfiskal*). Asehalduskorra ajal allus prokurörile kubermanguadvokaat (*Gouvernements-Anwald*). Neid oli kaks: üks tegeles kriminaal-, teine kroonuasjadega.

### Liivimaa kubermanguprokurörid 1783−1889

## Vaata ka
*Kubermanguprokurör

## Viited

## Kirjandus
*Blaese, Hermann. *Baltisches Rechtswörterbuch 1710−1940*. Baltische Historische Kommission: 2022. Lk 106−107 https://www.balt-hiko.de/wp-content/uploads/2022/05/Baltisches_Rechtsworterbuch.pdf (PDF).

## Välislingid
*EAA.451. Liivimaa kubermanguprokurör. Ajalooarhiivi fondiloend
Mikey Day

**Michael William Day** (sündinud 20. märtsil 1980) on Ameerika Ühendriikide näitleja ja koomik. Ta sai 2013. aastal NBC sketšikomöödiasaate "Saturday Night Live" stsenaristiks enne selle 39. hooaega. Seejärel sai temast 2016. aastal saates kaasategev näitleja. Hiljem, 2018. aastal, sai temast üks saate põhinäitleja. Mikey on ka Netflixi saate "Is It Cake?" saatejuht. Varem on ta olnud "The Tonight Show with Jay Leno" ja "The Jay Leno Show" saate korrespondent.

## Viited


## Välislingid

*
Andrew Dismukes

**Andrew Vincent Dismukes** (21. juunil 1995) on Ameerika Ühendriikide koomik, näitleja ja stsenarist. Dismukes palgati 2017. aastal NBC sketšikomöödiasarja "Saturday Night Live" stsenaristiks, enne saate 43. hooaega. Seejärel palgati ta 2020. aastal saatesse kaasategevaks näitlejaks ja 2022. aastal sai temast üks saate põhinäitleja.

## Viited


## Välislingid

* 
* 
*
ICC Berlin

**ICC Berlin** ehk **Internationales Congress Centrum Berlin** asub Berliini Charlottenburg-Wilmersdorfi linnarajooni Westendi linnaosas ja on üks Saksamaa suuremaid konverentsikeskusi.

Hoone on 313 meetri pikkune, 89 meetri laiune ja ligi 40 meetri kõrgune. Väliskuju tõttu on seda nimetatud ka "kosmoselaevaks".

Seda hakati rajama vastusena Ida-Berliini kerkinud Vabariigi paleele ning konverentsikeskust ehitati aastatel 1973–1979. *High-tech* arhitektuuristiilis hoone projekteerisid Ursulina Schüler-Witte ja Ralf Schüler ning see on üks sõjajärgse Saksamaa arhitektuuri tähtteoseid. Selle rajamine maksis üle 924 miljoni Saksa marga.

Hoone saatus sattus küsimärgi alla, kuna selle senine haldaja leidis, et tegevuskulud ületasid rendiüritustest saadavat tulu. Nii suleti konverentsikeskus 2014. aastal asbesti eemaldamiseks ja see on jätkuvalt suletud 2025. aasta seisuga. Vahepeal on seda kasutatud küll varjupaigataotlejate majutamiseks ja vaktsineerimiskeskusena koroonapandeemia ajal.

2019. aastal võeti hoone mälestisena kaitse alla.


ICCBerlinluft.jpg
ICC von Norden 20150815 5.jpg
ICC Berlin Going downstairs.jpg
ICC Berlin So much neon.jpg
ICC Berlin The meeting point - 51598790851.jpg
ICC Berlin The cinema.jpg


## Vaata ka
* Messe Berlin

## Välislingid

* Koduleht
Japandi

**Japandi** (termin tuletatud sõnadest Jaapan ja Skandinaavia) on sisearhitektuuris kasutatav stiil, mis keskendub lihtsusele ning minimalistliku planeeringuga tasakaalustatud ja harmoonilise keskkonna loomisele.

Japandi stiilis on ühendatud ''wabi-sabi'' ja ''lagom''. *Wabi-sabi* on Jaapani esteetika, mis hindab ebatäiuslikkust, ajutisust ja looduse muutlikkust. Lagom on Skandinaavia filosoofia, mis õpetab inimesi väärtustama mõõdukat elu. 

## Iseloomustus
Japandi stiil ühendab neutraalseid värve nagu valge, beež ja pruun ning looduslike materjale, nagu näiteks puit ja bambus. Selle stiili põhieesmärgiks on lihtsuse, elegantsi ja praktilisuse kaudu luua meeldiv elukeskkond, kus iga detail on hoolikalt valitud ja valmistatud kvaliteetsetest materjalidest. Ruumi iseloomustab avarus, loomulik valgus ja minimalistlik lähenemine, vältides liigseid dekoratiivseid elemente. 

Japandi stiili keskmes on tasakaalu ja funktsionaalsuse kooskõla, et ruum toetaks nii lõõgastumist kui ka igapäevaseid tegevusi. Selle kujundus on suunatud ruumide lihtsusele ja avarusele, mis peegelduvad puhaste joonte ja minimalistliku sisustuse kaudu. Japandi eesmärgiks on luua ruum, mis sulandub ümbritseva keskkonnaga, kasutades kvaliteetseid ja säästlikult valitud materjalid, vältides liigset tarbimist ning luues rahu ja harmooniat. 

## Ajalugu
Selleks, et mõista Jaapani ja Skandinaavia kultuuriruumi omavahelist põimumist, tuleb vaadata 19. sajandi keskpaika, kui Jaapan lõpetas ligi kakssada aastat kestnud isolatsioonipoliitika ja avas oma piirid välismaailmale. 

Taani mereväeleitnant William Carstensen külastas Jaapanit 1863. aastal ning tal tekkis huvis selle maa kultuuri, eluviisi ja kaupluste vastu. Ta pani oma muljed kirja raamatusse „Jaapani pealinn ja jaapanlased“, mis äratas Taanis suurt huvi selle eksootilise maa vastu. Ajapikku hakkasid Taani disainerid Jaapanisse reisima ja avastasid, et jaapanlaste „wabi-sabi“ põhimõtted – minimalismi, loodusläheduse ja lihtsuse väärtustamine – on väga sarnased Taani ''hygge'' põhimõttega. Sellest kultuuride kohtumisest sündis põhjamaise ja idamaise esteetika sümbioos, mis ühendas lihtsuse ja elegantsi.

## Vaata ka

* Minimalism
* Sisekujundus
* Zen

## Viited
Koertepark

**Koertepark** on spetsiaalselt koertele mõeldud ala, kus koerad saavad joosta, mängida ja sotsialiseeruda teiste koertega vabalt ja ilma rihmata. Koertepark on aiaga piiratud ala, mis on mõeldud erinevateks tegevusteks.

## Eesmärk ja kasu
Koertepargi eesmärgiks on pakkuda koertele ja nende omanikele erinevaid võimalusi: 

* treenida end füüsiliselt ja mentaalselt - koer saab joosta ringi, nuuskida uusi lõhnu, mängida teiste koertega ja kasutada pargis olevaid elemente treeninguks või mängimiseks. Koeraomanik saab kasutada oma treenimise oskusi ja õpetada ilma rihmata.
* sotsialiseerumine - koertepark pakub võimalust koerte omavaheliseks suhtluseks.

Aktiivne liikumine ja teiste koertega suhtlemine aitab koeral stressi vähendada ja tervist tugevdada. 

## Koerteparkide tüübid
Koertepargid võivad erineda oma suuruse, infrastruktuuri ja eesmärgi poolest. Levinumad tüübid on:

* üldised koertepargid – avalikud aiaga piiratud alad, kus koerad saavad vabalt joosta ja mängida.
* eraldi alad suurtele ja väikestele koertele – paljudes parkides on eraldi tsoonid väikestele ja suurtele koertele, et tagada turvalisem mängukeskkond.

## Koertepagi rajamine ja hooldus
Koertepargi rajab ja hooldab kas omavalitsus või mõni eraettevõte.  

Pargi osad:

* aiaga piiratud ala, mis tagab turvalisuse
* prügikastid
* pingid ja varjualused koerte omanikele
* takistusrajad ja mänguelemendid koertele

## Ajalugu
Esimene teadaolev koertepark rajati Californias, Barkeleys 1979. aastal kuulsa People Parki osana. Koertepargi asutajad pöördusid linna poole palvega lubada koertel pargis jalutusrihmaga seaduslikult joosta ja mängida.

## Koertepargid Eestis
* Harjumaa: Cederhilmi koertepark, Haabneeme koertepark, Hiiu koertepark, Järveotsa koertepark, Jüri koertepark, Kadaka koertepark, Kallavere koertepark, Karjamaa koertepark, Kase koertepark, Kivila koertepark, Laagri koertepark, Liikuri koertepark, Lilleküla koertepark, Loo koertepark, Maardu Ringi koertepark, Maardu Veeru koertepark, Männiku koertepark, Mustakivi koertepark, Õismäe koertepark, Pae koertepark, Pirita koertepark, Politseiaia koertepark, Punane koertepark, Rannamõisa koertepark, Ristiku koertepark, Saku koertepark, Saue koertepark, Seli koertepark, Sütiste koertepark, Tiigiveski koertepark, Tildri koertepark, Tondiloo koertepark, Tondimõisa koertepark, Tondiraba koertepark, Toompargi koertepark, Ülemiste koertepark, Viimsi koertepark, Vormsi koertepark.
* Võrumaa: Võru koertepark
* Põlvamaa: Põlva koertepark
* Tartumaa: Elva koertepark, Sõpruse koertepark, Tähtvere koertepark, Ujula koertepark.
* Hiiumaa: Kärdla koertepark
* Raplamaa: Kohila koertepark

## Viited

## Välislingid
* Koertepark Viimsis - kasu ja eesmärk
Wurtzi reaktsioon

**Wurtzi reaktsioon** on alküülhalogeniidide kondenseerumine naatriumi toimel küllastunud süsivesinike moodustumisega. Reaktsiooni tulemuseks on kahe alküülrühma liitumine, mille tulemusena tekib alkaan, millel on suurem arv süsinikuaatomeid.

2R-Hal + 2Na -> R-R + 2NaHal

Reaktsioon sobib sümmeetriliste alkaanide sünteesiks. Kui võtta kaks erinevat haloalkaani, siis tekib kolm erinevat produkti: 

R-Hal + R'-Hal ->[Na][-NaHal] R-R + R-R' + R'-R' 

Wurtzi reaktsiooni avastas prantsuse keemik Charles Adolphe Wurtz 1855. aastal. Hiljem saksa orgaaniline keemik Wilhelm Rudolph Fittig viis läbi reaktsiooni aromaatsete ühenditega, saades asendatud aromaatsed ühendid ja reaktsiooni nimetati Wurtzi-Fittigi reaktsiooniks.

## Reaktsioonitingimused
Reaktsioon toimub kergesti, kui alküülhalogeniidil on suur molaarmass. Mittetsükliliste ühendite sünteesil mõistlike saagiste saamiseks kasutatakse just primaarseid alküülhalogeniide, kusjuures parimad tulemused annavad jodiidid. Sekundaarsed halogeniidid annavad väga halbu tulemusi. Alküülhalogeniidid halogeeniaatomiga tertsiaarse süsinikuaatomi küljes reaktsiooni ei anna (need muudetakse olefiinideks).

Metalliline naatrium on väga reaktiivne aine ja reageerib mitte ainult halogeeniga, vaid mis tahes muu rühmaga, mis võib olla keerulisemas ühendis. Näiteks ei saa Wurtzi reaktsiooni kasutada ühendite puhul, mis sisaldavad lisaks halogeenile ka OH-rühma, kuna naatrium reageerib sellega kiiremini kui halogeeniga. Sarnastel põhjustel viiakse reaktsioon läbi mittereaktiivsetes lahustites, näiteks eetrites. Tetrahüdrofuraani (THF) keskkonnas kulgeb see kiiresti ja hea saagisega temperatuuril -80 °C. Tetrafenüületüleeni (TPE) lahusti kasutamine võimaldab suurendada süsivesinike saagist ja laiendada meetodi piire.

Reaktsioonisaagiste parandamiseks on testitud ka teisi aineid naatriumi asemel, näiteks Ag, Zn, Fe, In, aktiveeritud Cu, vask- ja mangaansoolade segu jne. 

## Mehhanism
Reaktsiooni etapid on järgmised:

Na -> Na^+ + e^-

R-Hal -> R^+ + Hal^-

R^+ + e^- -> R*

R* + R* -> R-R

Na^+ + Hal^- -> NaHal

## Kasutamisvaldkonnad
Reaktsiooni kasutatakse elementorgaaniliste ühendite saamiseks, näiteks:

SiCl4 + 4CH2=CHCl ->[8Na][-8NaCl] Si(CH=CH2)4 

Reaktsioon on väärtuslik ka väikeste tsükliliste süsteemide, nagu bitsüklo[1.1.0]butaan ja teised tsüklopropaani derivaadid, valmistamisel. Näiteks 1,3-dihalogeniidi töötlemine naatriumiga püstjahutis dioksaanis annab suure (78–90%) bitsüklobutaani saagise.

Kuigi naatriumi võib kasutada ka teiste väikeste tsüklite sünteesiks, nt tsüklobutaan dibromobutaanist, üldiselt annavad teised metallid (eriti tsink ja kaalium) suurema saagise.

## Kasutatud allikad
Kogukonnaaed

**Kogukonnaaed** on ühiskasutatav aiandusala, kus inimesed saavad koos kasvatada ilu- ja söögitaimi, jagada aiandusalaseid teadmisi ning tugevdada kogukonnatunnet. Need aiad asuvad üldjuhul linnades ja on osa laiemast linnaaianduse liikumisest.
## Ajalugu
Kogukonnaaia idee on levinud paljudes piirkondades üle maailma ja selle ajalugu ulatub välja 19. sajandisse. Linnastumise tõttu otsiti võimalusi, kuidas tagada linnaelanikele ligipääs värskele toidule ja loodusele. Eriti populaarsed olid kogukonnaaiad Suurbritannias ja Ameerika Ühendriikides 20. sajandi alguses ning 1970. aastatel, kui tõusis huvi keskkonnasäästliku eluviisi vastu.
## Kogukonnaaiad Eestis
Ka Eestis on kogukonnaaiandus viimastel aastatel populaarsust kogunud, eriti Tallinnas ja Tartus. Näited kogukonnaaedadest Eestis:

**Priisle aed** on kogukonnaaed, mis asub Tallinnas Lasnamäel ning pakub kohalikele elanikele võimalust kasvatada köögivilju ja lilli. Priisle aed rajati Priisle pargi osana 2019. aastal. Park ja kogukonnaaed on eraldatud piirdeaiaga. 

**EKKM aed** on Eesti Kaasaegse Kunsti Muuseumi rajatud kogukonnaaed, mis asub muuseumi hoovis Tallinnas. 

**Vanalinna aed** (Hildergardi aed) on kogukonnaaed, kus vanalinna elanikud saavad kasvatada ravimtaimi ja keskajal levinud pärandtaimi. Aed rajati 2022. aastal ja see asub Tallinna Tornide väljakul, vanalinna linnamüüri ääres.

**Emajõe aed** asub Tartu linnas, Emajõe ääres, Lodjakoja kompleksi taga. Aias kasvatatakse permakultuuri põhimõtete alusel ühiselt toitu, mille eesmärgiks on rikastada linnalooduse mitmekesisust.

## Vaata ka

* gerilja-aiandus
* Hiinalinn (Tartu)
* linnapõllundus

## Viited
Vihmapeenar

**Vihmapeenar** on sademeveelahendus, mis kogub sademevett ja immutab selle pinnasesse ja sealt põhjavette. Vihmapeenar on loomult isekastev peenar, mis kasutab niisutamiseks vihma. Vihmapeenar aitab reguleerida äravoolava sademevee kogust ja voolukiirust. See on keskkonnasõbralik maastikuelement, mis vähendab vajadust kastmise järele. Kõige lihtsam vihmapeenra vorm on nõgu, mis asub vettpidavast pinnakattest veidi madalamal. Vihmapeenrad on enamasti kuivad ja üleujutatud ainult sadude korral. 

## Kujundamine
Vihmapeenra kujundamisel on kõige olulisemateks teguriteks mulla omadused, äravoolu ala asukoht ja maapinna kalle. Vesi peaks pinnasesse imbuma 24 kuni 48 tunni jooksul. Mulla imbumiskiirus peab olema minimaalselt umbes 0,6 cm tunnis. Tõhusa läbilaskvuse tagavad kõrge liiva- ja mudasisaldusega mullad. Pinnasena tuleb vältida suure savisisaldusega muldasid, sest need ei lase veel ära voolata. Vihmapeenrad peavad asuma õrnalt kaldus või tasasel pinnal. Asukoha valimisel peab lähtuma drenaaži mustritest ja maapinna reljeefist. Vihmapeenra optimaalne sügavus on ligikaudu 10-20 cm. Põhi peab olema tasane, et tagada ühtlane vee jaotus. Reeglina tuleks hoida pikkuse ja laiuse suhe vähemalt 2:1, kus pikem pool on risti peenrasse tuleva veega. Taimi valides tuleb arvestada nende esteetiliste ja tehniliste omadustega. Kõige paremini sobivad kohalikud liigid, mis on piirkonna kliimaga kohastunud. Vihmapeenra loomisel tuleb arvestada ka taimede mitmekesisuse ja hooajalisusega. Paljud taimeliigid aitavad oma juurtega parandada vee infiltratsiooni ning vältida mulla erosiooni.

## Eelised
Vihmapeenrad võtavad vähe ruumi ja on linnaruumis atraktiivsed. Neid on lihtne hooldada ja sobitada olemasolevasse keskkonda. Vihmapeenrad vähendavad vajadust pinnase kastmise järele. Need vähendavad äravoolava vee mahtu ja vähesel määral voolukiirust ning puhastavad veest saasteaineid.Vihmapeenrad jäljendavad looduslikku ökosüsteemi, taastades ala arendamise käigus halvenenud loomulikku veeringlust.

## Viited
Mikrovõrsed

**Mikrovõrsed** on noored söödavad taimevõrsed, mis kasvatatakse seemnetest ning korjatakse väga varajases kasvufaasis – tavaliselt siis, kui taimel on ilmunud idulehed ja esimesed pärislehed.

Aasias (eriti Hiinas, Indias ja Jaapanis) on ubade, läätsede ja teiste kultuurtaimede noori võrseid toiduks tarvitatud juba tuhandeid aastaid. Ka on need tuntud ammusest ajast Euroopas ja Lähis-Idas, kuid ravimi kui  toiduna. Mikrovõrsed on hinnatud oma suure toiteväärtuse poolest. Nad sisaldavad rohkem vitamiine, mineraale ja antioksüdante kui täiskasvanud taimed. Eriti rohkelt leidub vitamiin C, E ja K ning karotenoide nagu luteiin ja zeaksantiin. Need toitained on olulised immuunsüsteemi toimimiseks, silmade tervise toetamiseks ja oksüdatiivse stressi vähendamiseks. Mikrovõrsed sisaldavad ka rikkalikult polüfenoolie – ühendeid, millel on põletikuvastased ja antioksüdantsed omadused.

Mikrovõrsete kasvatamiseks sobib hulk taimeliike, mis erinevad maitse, värvi ja tekstuuri poolest. Mõned levinuimad päevalill, hernes, rukola, basiilik, koriander, redis. Mikrovõrseid on suhteliselt lihtne kasvatada ka kodus – kas väikestes konteinerites või külvikastides. Seemneid leotatakse üle öö, külvatakse substraadile ning hoitakse soojas ja hästi valgustatud keskkonnas. Kastmine on oluline, kuid liigniiskust tuleb vältida. Mikrovõrsed kasvavad tavaliselt 7–21 päeva, olenevalt liigist, ning neid korjatakse siis, kui esimesed pärislehed on välja arenenud.

Kuna mikrovõrsed on värvilised ja intensiivse maitsega, kasutatakse neid laialdaselt kulinaarias. Neid lisatakse erinevatele roogadele – salatitele, suppidele, võileibadele, vrappidele, samuti smuutidesse ja mahladesse – nii maitset kui ka värvi andva kaunistusena..

## Viited
Kindralmajor (Eesti)

**[[Kindralmajor]]** on auaste Eesti kaitseväes, mida antakse maa- ja õhuväe ohvitseridele.

Aastatel 1918−1940 oli kindralmajori auaste kaitseväes kõrgem kolonelist ja madalam kindralleitnandist; mereväes vastas sellele kontradmirali auaste. Kindralmajori ja sellega võrdsesse kontradmirali auastmesse võis kõrgendada kolonele (mereväekapteneid), kes teenisid vähemalt II astme (diviisiülem, Sõjaministeeriumi ja sõjaväe keskasutiste ülemad, Sõjavägede Nõukogu asjadevalitseja, Sõjavägede Õppeasutiste ülem, Merejõudude juhataja, Õhukaitse ülem, Kaitseliidu ülem, Piirivalve ülem) ametikohal.

Pärast Eesti iseseisvuse taastamist 1991. aastal kehtestati samasugune alluvuskorraldus, kuid pärast brigaadikindrali auastme loomist on kindralmajor sellest kõrgem. 

## Eesti kindralmajorite loend
### 1918−1940
#### Riviala

#### Kindralmajor-meedikud

#### Kindralmajor-juristid

#### Kindralmajor-intendant

#### Reservkindralmajorid, kes pole olnud Eesti Vabariigi tegelikus sõjaväeteenistuses

### Jüri Uluots 1944

### Alates 1991
#### Maavägi

#### Õhuvägi

#### Piirivalve

## Viited
Sibu saar

**Sibu saar** (malai keeles *Pulau Sibu*) on saar Malaisias, Johori osariigi rannikul. Saar asub riigi pealinnast Kuala Lumpurist 280 km idas, Lõuna-Hiina meres. Sibu saar on 1993. aastast Iskanderi merepargi osa.

Mersingi ringkond jäävad Sibu saared moodustavad mukimi pindala on 4,5 km², kus 2020. aasta rahvaloenduse andmetel elas 210 inimest. Sibu saar on saarestiku suurim.

## Geograafia
Saar asub kobarsaarestikus, kuhu kuuluvad saared nimega Sibu Besar, Sibu Tengah, Sibu Kukus ja Sibu Hujung.  Sibu saare on umbes 6 km pikk ja 1 km lai ning suures osas kaetud troopilise taimestikuga. Saare põhjakülg on kaljune, idaküljel on neli peamist liivaranda. Saar koosneb enamasti tuhaliste omadustega püroklastilistest kivimitest. Saarele pääseb ainult parvlaevaga Mersingi linnas asuvast Tanjong Lemani sadamast. 

Sibu lõunapoolses otsas asub väike Kampong Duku kaluriküla, kus elab alla saja inimese (umbes 40 perekonda).
 
Peamised vaba aja veetmise võimalused saarel on veespordialad, nagu snorgeldamine ja sukeldumine, kuna seal leidub arvukalt korallriffe. Enamik rannakuurorte asub peasaare idaküljel.

## Ajalugu
Saare nime päritolu üle käib arutelu. Kohalikud usuvad, et nimi tuleb *Sibu Sibu* nimelistest kiilidest, kes elutsevad saare mangroovimetsades ja vanades jõesängides. Samas viitavad keeleteadlased, et nimi võib pärineda ibanikeelsest sõnast „Buah Sibau“, mis tähistab litši või rambutanile sarnanevat vilja.

Sibu saar on olnud sajandite jooksul eri kultuuride sulam, kus siiani on näha Bugi, Orang Seletari ja Dayaki hõimude kultuurilisi mõjutusi. Malaisias nimetatakse aga kõiki merest elatunud kultuure üldnimetusega *[[Orang Laut]]* ehk „mereinimesed“.

Ajalooliselt on mereinimestel Srivijaya impeeriumis ja Johori sultanaadis olnud oluline roll. Nad seilasid merel, elatudes peamiselt kalapüügist ja kaubandusest. Nende juhid said sageli kohalike valitsejatelt prestiižseid tiitleid, kuna nad suunasid merel sõitvaid kaupmehi sadamatesse ja aitasid sellega piirkonna majandusele kaasa. Just tänu *Orang Laut*i rahvastele on Mersing ja Kuantan tänapäeval olulised sadamalinnad.

## Viited

## Välislingid
* Tourism Malaysia - Sibu Island
Shroomwell

**Shroomwell OÜ** on Eesti biotehnoloogiaettevõte, mis tegeleb tööstusliku seenekasvatuse ja seentest valmistatud toidulisandite tootmisega.

Kuni 2023. aastani tegutses ettevõte Chaga OÜ nime all.

Ettevõtte toodang põhineb peamiselt järgmistel seeneliikidel: must pässik, kedristõlvik (*Cordyceps*), lõvilakk-korallnarmik, lakkvaabik (*reishi*) ja šiitake.

## Ajalugu
Ettevõtte asutas Siim Kabrits 2014. aastal Chaga OÜ nime all.. Chaga OÜ tegeles peamiselt mustast pässikust tervisetoodete tootmise ja müügiga. 

2020. aasta mais kaasas Chaga OÜ ühisrahastusplatvormi Funderbeam kaudu pool miljonit eurot.

2021. aastal omandas Chaga OÜ 100% osaluse tervisetooteid müüvas ettevõttes BoostMe ning 51% osaluse Eesti suurimas sisetingimustes meditsiiniseeni kasvatavas ettevõttes Scandic Organic. 2022. aastal omandas Chaga OÜ ettevõttes Scandic Organic 100% osaluse, ning ettevõtte nimi muudeti Shroomwell Innovation OÜ-ks.

2022. aastal laiendas ettevõte oma tegevuse Ameerika Ühendriikidesse, kus loodi koos sealsete äripartneritega ettevõte Forest Fungi Farms LLC. Ettevõtte eestvedamisel paigaldati Maine'i osariigi metsadesse 100 000 musta pässiku tüüblit.

2023. aastal avas Shroomwell Tõrvas Põhja-Euroopa suurima meditsiiniseente sisekasvanduse, mis on ühtlasi kasvatustehnoloogiate testimiskeskus.
2024. aastal loodi Shroomwell OÜ ja selle sidusettevõtete valitsemiseks ettevõte Shroomwell Group OÜ. 

Samal aastal töötati koos Tartu ja Wageningeni ülikooli teadlastega välja kukeseenemütseeliga nakatatud männi- ja kuuseistikud, mis võimaldavad metsaomanikel luua seenekorjamiseks sobivaid metsi. 2024. aastal istutati 10 000 taolist istikut.

## Tunnustus
*2021 – Parim Tööstusettevõte, Valgamaa ettevõtluse auhind
*2023 – Aasta Innovaator, Valgamaa ettevõtluse auhind
*2023 – Aasta Tegija, Tõrva vald

## Viited
Chloe Fineman

**Chloe Rose Fineman** (sündinud 20. juulil 1988 Berkeleys Californias) on Ameerika Ühendriikide näitleja ja koomik. Temast sai 2019. aasta septembris 45. hooajal NBC komöödiasaates "Saturday Night Live" kaasategev näitleja ning 2021. aastal 47. hooaja alguses sai temast üks saate põhinäitleja.

## Viited


## Välislingid

* 
*
Pereettevõte

**Pereettevõte** on äriettevõte, kus otsuste tegemist mõjutavad mitme põlvkonna liikmed, kes on omavahel seotud vere-, abielu- või lapsendamise kaudu.

Ettevõtte tegevusse peab olema kaasatud vähemalt kaks pereliiget ja pereliikmed peavad omama kontrolli juhtimisotsuste vastuvõtmisel. Pereettevõttes on omavahel tihedalt seotud ettevõtte juhtimine ja omand. See eristab teda tavapärasest ettevõttest, kus omanik on juht, aga puuduvad mitme põlvkonna mõju ja peresidemed.

Pereettevõte on vanim ja enim kasutatud ettevõttevorm läbi aegade. Suur osa maailma ettevõtetest on pereettevõtted, mis moodustavad üle 30% ettevõtetest, mille müügitulu ületab 1 miljardi dollari.

## Ajalugu
Talupidamine oli varajane pereettevõtluse vorm, kus era- ja tööelu olid omavahel tihedalt seotud. Linnades oli tavaline, et kaupmees või arst elas samas hoones, kus ta töötas ja pereliikmed aitasid vajaduse korral äriga tegeleda.
1980. aastate alguses hakati uurima pereettevõtlust kui eraldiseisvat ja olulist kaubanduskategooriat. Tänapäeval on pereettevõtted maailmamajanduse oluline ja dünaamiline osa.

## Probleemid
Pere huvid ei pruugi olla tasakaalus ettevõtte huvidega. Näiteks kui pereliikmed vajavad ettevõtte kaudu raha elamis- ja pensionifondide jaoks, aga ettevõtte eesmärk on jääda konkurentsivõimeliseks, võivad pereliikmete ja ettevõtte huvid minna omavahel vastuollu.

Nepotism on üks probleem, millega pereettevõtted silmitsi seisavad. Forbes väidab, et "nepotism pereettevõtetes on nähtus, mis on olnud olemas sajandeid". Nepotismile võib kaasa tuua halva töökeskkonna ja pinged, mis võivad mõjutada töötajate panust organisatsiooni.

## Näited pereettevõtetest
* Walmart
* Red Bull
* BMW
* Volkswagen Group
* IKEA

## Viited
Heidi Gardner

**Heidi Lynn Gardner** (sündinud 27. juulil 1983) on Ameerika Ühendriikide näitleja, koomik ja stsenarist. Ta kuulus NBC komöödiasaate "Saturday Night Live" näitlejate koosseisu kaheksa hooaega, alates 43. hooajast 2017. aastal kuni 50. hooajani 2025. aastal. 2019. aastal sai temast saate põhinäitleja.

## Varajane elu
Gardner sündis ja kasvas üles Kansas Citys, Missouri osariigis. Tal on vanem vend Justin.

## Viited


## Välislingid

* 
*
Marcello Hernandez

**Marcello Andrés Hernández-Gonzáles** (sündinud 19. augustil 1997) on Ameerika Ühendriikide koomik. Ta on olnud alates 2022. aastast NBC komöödiasaate "Saturday Night Live" üks saate põhinäitlejaid.

## Lapsepõlv
Marcello kasvas üles Florida osariigis Miamis. Ta õppis Beleni jesuiitide ettevalmistuskoolis. Ta lõpetas 2019. aastal John Carrolli Ülikooli ettevõtluse ja kommunikatsiooni erialal. 2021. aastal sai Marcellost Beleni jesuiitide ettevalmistuskooli jalgpalli abitreener. Ta on ema poolt Kuuba ja isa poolt Dominikaani päritolu.

## Viited


## Välislingid
* Koduleht (inglise)
*
Pulliturg

**Pulliturg** on finantsturg, kus väärtpaberite hinnad tõusevad või eeldatakse nende tõusu. Seda iseloomustavad investorite kõrge usaldus, tugevad majandusnäitajad ja suurenenud kauplemisaktiivsus. Pulliturg võib kesta kuid ja isegi aastaid ning seda ajendavad majanduskasv, madal töötus ning kõrged ettevõtete kasumid.

Pullituru peamised tunnused:
* Tõusvad aktsiahinnad
* Tugev investorite kindlustunne
* Majanduse laienemine
* Suurenenud kauplemismaht
* Madal töötus ja suured ettevõtete kasuminumbrid

Pulliturule vastandub karuturg, kus hinnad langevad ja investorite meeleolu on pessimistlik.

Pulliturg tähendab seda, et ostjad kontrollivad turgu ja domineerivad ning müüjate arv on suhteliselt väike. See on aeg, millal aktsiate hinnad tõusevad ja sentiment on optimistlik. Tavaliselt tekib selline olukord siis, kui üks peamisi aktsiaindekseid tõuseb kahe kuu jooksul vähemalt 20% või rohkem.   

Turu trendide muutuste prognoosimine on keeruline, kuna psühholoogilised tegurid ja spekulatsioonid võivad investeerimisel mängida suurt rolli.

## Pulliturgude kujunemine
Esimene pulliturg kujunes välja 1932. aasta juunis. Siiani (2020) on olnud 14 pulliturgu. Nende keskmine kestus on 3,8 aastat, kusjuures pikim pulliturg kestis 11 aastat (2009-2020) vahetult enne koroonapandeemia põhjustatud turukrahhi. 

Kui aktsiad tõusevad liiga kiiresti ja liiga kõrgele, võib tekkida majandusmull. See on turunähtus, kus varade hinnad tõusevad tasemele, mis on oluliselt kõrgemad kui nende varade tegelik väärtus. Investorid kardavad väärtpaberitest ilma jääda ja ostavad aina rohkem, tõstes hindu veelgi. Mida kauem hinnad tõusevad, seda suurem on oht, et mull tekib. Probleem on selles, et mullist saadakse aru alles siis, kui see juba lõhkeb. Kui see juhtub, võivad turud järsult langeda ja majandus jaheneda. 

## Viited
James Austin Johnson

**James Austin Johnson** (sündinud 19. juulil 1989) on Ameerika Ühendriikide näitleja ja koomik. 2021. aastal liitus ta NBC komöödiasaate "Saturday Night Live" näitlejate täiendkoosseisuga. SNL-is on ta parodeerinud nii Joe Bidenit kui ka Donald Trumpi. 2023. aastal sai temast "Saturday Night Live'i" põhinäitleja. 

## Viited


## Välislingid
*
Maarjamaa Ema

**Maarjamaa Ema** (ladina k. *Mater Terræ Marianæ*) on alates 2015. aastast Eestimaa Apostelliku Administratuuri ning hilisema Tallinna piiskopkonna kaitsepühak ja üks neitsi Maarja nimetustest. 

Tänapäeva Eesti ja Läti alad pühitseti neitsi Maarjale esmakordselt Liivimaa ristisõdade algul. 1207. aastal koondati piiskoppide ning ordu alad Terra Mariana nime all ühte poliitilisse üksusesse. 1215. aastal kuulutas paavst Innocentius III, et maa kuulub otseselt paavsti alluvusse. 2015. aasta 6. septembril toimunud missal uuendati Eesti pühendamist neitsi Maarjale. Missast võtsid osa Eestimaa apostellik administraator Philippe Jourdan, Riia peapiiskop Zbigņevs Stankevičs ja Vatikani nuntsius Pedro López Quintana.

## Ikoon
Hiljemalt keskaja lõpust saati asus Tartu Maarja kirikus Maarjamaa Ema kujutav ikoon. Rootsi aja saabumisega viisid kirikus tegutsenud jesuiidid ikooni 1625. aasta paiku Krāslavasse. 1756. aastal viidi pühapilt Indrica Püha Ristija Johannese kirikusse. 1799. aastal lahkusid jesuiidid Indricast ning läksid edasi Daugavpilsi, Indricasse jäeti ikoonist koopia. 1811. aastal mindi sealt koos ikooniga Izvaltasse. 1820. aastal olid jesuiidid sunnitud ka Izvaltast lahkuma ning jätsid ikooni sinna. 1896. aastal asetati see Izvalta uue kivikiriku külgaltarisse. 1941. aastal hävis ikoon koos kirikuga pommitamise tagajärjel. 

2015. aastaks maaliti Indricas asuvast pühapildi koopiast uus ikoon, eeskujuks võeti ka Salus Populi Romani ikoon Roomas. Ikoon pühitseti sisse 31. mail 2015 Tartu Pühima Neitsi Maarja Pärispatuta Saamise kirikus. 

## Viited
Wurtzi-Fittigi reaktsioon

**Wurtzi-Fittigi reaktsioon** on asendatud aromaatsete süsivesinike saamine arüülhalogeniidide kondenseerimisel alküülhalogeniididega metallilise naatriumi toimel:

Ar-Hal + R-Hal + 2Na -> Ar-R + 2NaHal

Reaktsiooniga alati kaasnevad kõrvalprotsessid, mille käigus võivad moodustuda Ar-Ar, R-R, RH ja olefiinid.

Tegu on Wurtzi reaktsiooni modifikatsiooniga, mille avastas Saksa orgaaniline keemik Wilhelm Rudolph Fittig 1864. aastal.

## Reaktsioonitingimused
Tavaliselt kasutatakse alküülbromiide, kuna need pakuvad hea tasakaalu reaktsiooni kiiruse ja kontrollitavuse vahel, andes kõrgema saagise soovitud produktidest. Jodiide kasutatakse harvem, kuna need on liiga reaktsioonivõimelised ja soodustavad kõrvalreaktsioone. Kloriide kasutatakse väga harva, sest nende sidemed on liiga stabiilsed, mistõttu nad reageerivad vähem efektiivselt. Primaarsed alküülhalogeniidid reageerivad kõige kergemini, sekundaarsed raskemini ja tertsiaarsed (v.a (C6H5)3CHal) ei reageeri.  

Metalliline naatrium on väga reaktiivne ja ei reageeri ainult halogeeniga, vaid ka teiste rühmadega, mis võivad keerukamates ühendites esineda. Näiteks ei saa reaktsiooni kasutada ühendite puhul, mis sisaldavad lisaks halogeenile ka OH-rühma, kuna naatrium reageerib hüdroksüülrühmaga kiiremini kui halogeeniga. Samal põhjusel viiakse reaktsioon läbi mittereaktiivsetes lahustites, näiteks eetrid, et vältida soovimatuid kõrvalreaktsioone. Tavaliselt saagis moodustab 30-60%. 

RHal asemel võib kasutada R2SO4, näiteks:

## Mehhanism
Üks eeldatud reaktsiooni mehhanism on järgmine:

Wurtzi-Fittigi reaktsiooni mehhanismi ei ole tänapäeval põhjalikult uuritud. Varasemad hüpoteesid üldsegi viitasid, et protsess võib toimuda alküül- ja arüülradikaalide liitumise teel.

## Kasutamisvaldkonnad
Reaktsiooni kasutatakse elementorgaaniliste ühendite saamiseks, näiteks:

4 n-CH3C6H4Cl + SiCl4 ->[8Na][-8NaCl] (n-CH3C6H4)4Si 

Mitmed polümeerid sünteesitakse Wurtzi-Fittigi tüüpi dehalogeenimisreaktsiooni abil, näiteks: 

## Kasutatud allikad
Kuramaa kubermanguprokurör

**Kuramaa kubermanguprokurör** (saksa keeles *Kurländischer Gouvernementsprokureur*, vene keeles *Курляндский губернский прокурор*) oli aastatel 1796−1889 Venemaa keisririigi ametnik, kes teostas Kuramaa kubermangus õiguslikku järelevalvet.

## Ajalugu
Kuramaal seati kubermanguprokuröri ametikoht sisse asehalduskorralduse kehtestamisel 1796. aastal. Asehalduskord küll kaotati juba samal aastal, kuid kubermanguprokuröri institutsioon jäi alles. Kubermanguprokuröri ametikoht kaotati 1889. aastal õigusreformi käigus.

### Kuramaa kubermanguprokurörid 1796−1889

## Vaata ka
*Kubermanguprokurör

## Viited

## Kirjandus
*Blaese, Hermann. *Baltisches Rechtswörterbuch 1710−1940*. Baltische Historische Kommission: 2022. Lk 106−107 https://www.balt-hiko.de/wp-content/uploads/2022/05/Baltisches_Rechtsworterbuch.pdf (PDF).
Colin Jost

**Colin Kelly Jost** (sündinud 29. juunil 1982) on Ameerika Ühendriikide koomik, stsenarist ja näitleja. 

Colin on olnud alates 2005. aastast NBC sketšikomöödia "Saturday Night Live" stsenarist ning alates 2014. aastast saate rubriigi "Weekend Update" kaassaatejuht. Ta oli aastatel 2012–2015 ja 2017–2022 saate üks peastsenariste koos Michael Chega.

## Viited


## Välislingid
* Colin Josti koduleht (inglise)
*
Michael Longfellow

**Michael Longfellow** (sündinud 31. jaanuaril 1994) on Ameerika Ühendriikide koomik ja näitleja. 

Temast sai 2022. aastal NBC sketšikomöödia "Saturday Night Live" 48. hooaja täiendkoosseisu näitleja. 50. hooaja alguses sai temast üks saate põhinäitlejatest. Longfellow näitles SNL-is kolm hooaega, teatades oma lahkumisest 2025. aasta augustis.

## Varajane elu
Longfellow sündis ja kasvas üles Phoenixis. Tema ema, kes on advokaat, ja isa on lahutatud. Ta on oma naljades viidanud sageli sellele, et mõlemad tema vanemad abiellusid uuesti, mistõttu on tal nii kasuema kui ka kasuisa.

Oma esimesel aastal Arizona osariigi ülikoolis Tempe linnas, kus ta omandas bakalaureusekraadi inglise kirjanduses, alustas Longfellow stand-up-komöödiaga.

## Viited


## Välislingid

* Michael Longfellow' koduleht (inglise)
*
Ego Nwodim

**Egobunma Kelechi Nwodim** (sündinud 10. märtsil 1988) on Ameerika Ühendriikide näitleja ja koomik. Ta kuulus NBC komöödiasaate "Saturday Night Live" näitlejate koosseisu aastatel 2018–2025, alates saate 44. hooajast kuni 50. hooaja lõpuni.

## Varajane elu
Ego Nwodim sündis 10. märtsil 1988. Ta on Igbo päritolu ameeriklane ja nigeerlane. Tema nõbu, inglise jalgpallur Eberechi Eze, mängib Arsenali Premier League’i klubis ja Inglismaa koondises.

## Viited


## Välislingid

* 
*
Sarah Sherman

**Sarah Nicole Sherman** (tuntud ka kui **Sarah Squirm**; sündinud 7. märtsil 1993) on Ameerika Ühendriikide koomik, näitleja ja stsenarist. Sarah on tuntud sürrealistliku ja kehalise õuduskomöödia (ing k *body horror comedy*) kasutamise poolest. Temast sai 2021. aastal NBC komöödiasaate "Saturday Night Live" kaasategev näitleja ning 2023. aasta oktoobris saate põhinäitleja.

## Viited


## Välislingid

* 
* 
*
Gris de lin

***Gris de lin*** [ɡʁi.də.lɛ̃] on heledat hallikaslillat värvitooni tähistav prantsuskeelne värvinimetus, mis on eesti keele kontekstis haruldane, ent jõudnud kasutusse rootsi (*gredelin*) ja soome keeles (*kretliini*). Prantsuskeelne nimetus tähendab sõna-sõnalt 'linakarva hall', ent võis tähistada ka linaõie värvi sinist.

## Variatsioonid
Prantsuskeelse värvinimetuste portaali pourpre.com järgi on *gris de lin* hele õrnlilla toon  .

ISCC-NBS-i värvide tähistamise süsteemi värvinimede käsiraamatu "Color: universal language and dictionary of names" järgi on nimetused *Gris-de-lin* ja *Gridelin* orsellivärvi (*Orchil*) sünonüümid ja tähistavad mõlemad keskmist lillakaspunast tooni .

## Muud
Elsa Beskowi lasteraamatu "Tant Gron, Tant Brun och Tant Gredelin" tegelaste nimed on eesti keelde tõlgitud tädi Roheline, tädi Pruun ja tädi Lilla (Vanemuises 2004. aastal esietendunud "Pähklipureja" muusikaga tantsulavastus "Petteri ja Lotta jõulud", milles esinesid Elsa Beskowi lasteraamatute tegelased).

## Viited
Kentaurid (astronoomia)

**Kentaurid** on Päikesesüsteemi väikekehad, mis tiirlevad Jupiteri ja Neptuuni vahel ümber Päikese. Need ületavad ühte või mitmet hiidplaneedi orbiiti.

Kentauritel on üldiselt ebastabiilsed orbiidid; peaaegu kõigi nende orbiitide dünaamiline eluiga on vaid paar miljonit aastat, kuid on teada üks kentaur, 514107 Kaʻepaokaʻawela, mis võib olla stabiilsel orbiidil. Kentauritel on tavaliselt nii asteroidide kui ka komeetide omadused. Need on nime saanud mütoloogilise olevuse, 
kentauri järgi, kes olid segu hobusest ja inimesest. Hinnanguliselt on Päikesesüsteemis 44 000 kuni 10 miljonit kentauri, mille läbimõõt on üle 1 km. 2020. aastal avaldatud uurimuse kohaselt võib Päikesüsteemis olla vähemalt 19 kentauri, mis ei ole kohalikku päritolu.

Jet Propulsion Laboratory andmetel oli esimene avastatud kentaur 944 Hidalgo, mis leiti 1920. aastal. Kentaurid tunnistati eraldiseisvaks populatsiooniks alles 2060 Chironi avastamisel 1977. aastal. Suurim kinnitatud kentaur on 10199 Chariklo, mille diameeter on 254 km. See avastati 1997. aastal. Ühtegi kentauri pole lähedalt pildistatud, kuigi mõned teadlased arvavad, et 2004. aastal Cassini jäädvustatud Saturni kuu Phoebe võib olla endine kentaur, mis pärineb Kuiperi vööst.

## Viited
Vladimir Vavilov

**Vladimir Fjodorovitš Vavilov** (vene keeles Владимир Фёдорович Вавилов; 5. mai 1925 Leningrad – 11. märts 1973 Leningrad) oli vene kitarrist, lautomängija ja helilooja, mitmete muusikaliste müstifikatsioonide autor, millest said klassikalise muusika kaasaegsed meistriteosed.

Teises maailmasõjas teenis ta sõjaväes. Pärast haavatasaamist demobiliseeriti. Lõpetas Leningradis täiskasvanute muusikakooli kitarri erialal. Samal ajal õppis ta heliloojate liidu juurde loodud õpperingis muusikateooriat ja kompositsiooni.

1949. aastal moodustas ta koos Lev Andronoviga kitarriduo, mängides nii seitsme- kui ka kuuekeelelist kitarri. Nende repertuaari kuulusid Rahmaninovi "Polka" ja Durandi "Valss", samuti Griegi, Debussy ja Albénize teosed. Duo esitas ka arvukalt vene romansse. Enamiku arranžeeringutest tegid muusikud ise.

1962. aastal esinedes soolokontsertidega alustas Vavilov iseseisvat kontserttegevust.

1970. aastate alguses diagnoositi tal vähk. Talle tehti operatsioon, kuid kasvaja oli liiga kaugele arenenud ja 11. märtsil 1973 suri ta 47-aastaselt.

## Viited
2027. aasta põhja suusaalade maailmameistrivõistlused

**2027. aasta põhja suusaalade maailmameistrivõistlused** on 56. põhja suusaalade maailmameistrivõistlused, mis on kavas pidada 24. veebruarist 7. märtsini 2027. aastal Rootsis Falunis. Rahvusvaheline suusaliit FIS teatas sellest 25. mail 2022. aastal pärast Milanos toimunud kohtumist.  Vastaskandidaate ei olnud.  Falun on juba võõrustanud Põhjamaade suusatamise maailmameistrivõistlusi aastatel 1954, 1974, 1993 ja 2015.

Võistlused toimuvad Falunis Lugneti spordikeskuses, kus viimati peeti 2015. aastal Põhjamaade suusatamise maailmameistrivõistlused ja kus regulaarselt peetakse murdmaasuusatamise maailmakarikavõistlusi. Keskuses pani suurt rõhku väikesele ökoloogilisele jalajäljele ja jätkusuutlikkusele. Taas võetakse kasutusele olemasolevad Lugneti suusahüppemäed, samuti murdmaasuusatamise MK-etappide suusarajad. Seetõttu ei tohiks ka suuremad investeeringud olla vajalikud.